সদ্যোজাত শিশুদের মায়ের দুধ পান কতটা জরুরী! কী বলছেন চিকিৎসকরা?

ওয়েব ডেস্ক: সদ্যোজাত শিশুদের মায়ের দুধ পান করানো খুবই জরুরী বলে মনে করছেন চিকিৎসকেরা। মাতৃদুগ্ধের গুরুত্ব বোঝানোর জন্য রামকৃষ্ণ মিশন সেবা প্রতিষ্ঠান এবং ব্রেস্টফিডিং প্রোমোশন নেটওয়ার্ক অফ ইন্ডিয়া ৭ দিনের এক কর্মশালার আয়োজন করেছে। এই হাসপাতালে চিকিৎসক ,নার্স, স্বাস্থ্যকর্মীরা অংশগ্রহণ করছে এই কর্মশালায়।

শিশুদের ক্ষেত্রে মাতৃদুগ্ধ পানের গুণাবলী মায়েদের বোঝানোটা খুব প্রয়োজন বলে মনে করছেন চিকিৎসকেরা। শিশু জঠরে থাকা অবস্থা থেকেই মায়েদের মানসিকভাবে প্রস্তুতি নিতে হবে বলে করছেন বিশেষজ্ঞরা। ব্রেস্টফিডিং মেয়েদের ব্রেস্ট , ওভারি এবং ইউট্রাস ক্যান্সার থেকে সুরক্ষা দেয় বলে মনে করছেন বিশেষজ্ঞরা।  মাতৃদুগ্ধ পান শিশুদের ২ বছর বয়স পর্যন্ত পুষ্টি প্রদান করে। ছয় মাস বয়স পর্যন্ত শিশুদের শুধুমাত্র মাতৃদুগ্ধ পান করানো উচিত বলে মনে করছেন চিকিৎসকেরেরা।

আরও পড়ুন: বীরভূমের ৬ জনের জামিন মঞ্জুর করল বাংলাদেশ আদালত

শিশুদের জন্য প্রসেস ফুড বা প্যাকেট ফুড একেবারেই স্বাস্থ্যকর নয় বলে মত  চিকিৎসকদের। শিশুদের জন্য মায়ের দুধ বা বাড়িতে বানানো খাবারের উপর জোর দিচ্ছেন চিকিৎসকেরা। এই ধরনের সচেতনতা এবং প্রচার মায়ের দুধের গুণাবলী , শিশুর পুষ্টি এবং সুস্বাস্থ্যের জন্য মায়ের দুধের প্রয়োজনীয়তা বোঝাতে সাহায্য করবে বলে মনে করছেন বিশেষজ্ঞরা।

দেখুন খবর:

The post সদ্যোজাত শিশুদের মায়ের দুধ পান কতটা জরুরী! কী বলছেন চিকিৎসকরা? first appeared on KolkataTV.